Vita:Szent hagyomány

message: Valahonnan (azt hiszem, az Öt szép levélből) emlékszem arra a pázmányi érvelésre, hogy "első dolog, amit minden keresztény tartozik hinni, pedig nincs a Szentírásban megírva, hogy a Szentírás az Isten szava." Tehát már Pázmány, és őt megelőzően a Trentói zsinatra támaszkodó nemzetközi katolikus apologetika összekötötte a Szent Hagyományt és a Szentírást azzal, hogy maga a Szentírás is a Szentlélek által ihletett Szent Hagyomány működésének eredményeként születik meg, és kerül az újabb és újabb keresztény nemzedékek kezébe. Ezt ki lehet húzni a Wikipediából, de attól még létező katolikus gondolatmenet. A II. Vatikáni Zsinat újdonsága abban van, hogy a Szent Hagyomány terjedelmét vizsgálat tárgyává engedte tenni önmagában azzal, hogy olyan változásokat engedett meg, mint a latin nyelvű liturgia nemzeti nyelvre váltása. Innentől kérdéssé válik, hogy pontosan mekkora a "Szent Hagyomány" terjedelme, és mi az, amit az egyház önnön lényegének megtagadása nélkül megreformálhat. A Szentírás azonban pont nem tartozik ebbe a körbe, az bizony a Szent Hagyomány integráns része, sőt, a  Szentírás megszületését követő szent szövegek (pl. a Nícea-Konstantinápolyi Hitvallás) tekintélyének alapja... Annyit megengedek, hogy amíg nem találom a konkrét Pázmány-idézetet, addig elég a témát a vitalapon tartani. Csomorkány vita 2023. február 26., 18:00 (CET)
replies: text: "nincs a Szentírásban megírva, hogy a Szentírás az Isten szava..."

text: nagyon is ott van: A teljes írás Istentől ihletett. - 2. Timóteus 3:16, meg hasonló szövegek. Tudtommal a keresztény Biblia is le lett zárva a kánonnal, szóval ha egy egyház mindenféle hagyományt elfogad mellé hitelesnek, abból kb. olyasmi keveredik ki, mint a katolikus szentekből, hogy mára kiderült, hogy nagy részük nem is létezett, csak kiszínezett meséken jött létre az élettörténetük. Különösebben nem érdekel, mi a katolikus-protestáns vita, a szerkesztésed is benne maradt a szövegben, szerkesztői módban látható, csak átfogalmazást igényel, mert jelen formájában nagyon nem enciklopédikus. üdv. M. V. >💬  2023. február 26., 18:33 (CET)
replies: text: :A 2Tim 3,16 teljesen egyértelműen a zsidók Írásaira utal. Arról lehet vitatkozni, hogy beleérti-e a Sirák fia könyvét és a többi deuterokanonikust, de az vitathatatlan, hogy az Újszövetséget nem érti bele. Ha Te átértelmezed a szerző szavát, és olvasóként belevonod az Újszövetséget, azzal a Szent Hagyományt követed... Egyetlen újszövetségi szöveg sem tud az Újszövetség egészéről nyilatkozni egyszerűen azért, mert a több emberi szerző által történt megírás idején még nem volt Újszövetség. Nincs egy olyan végső emberi szerző sem, aki az összes addigi iratot ismerte, és az egészről nyilatkozott volna. Ez a kínos tény az a kő, amelybe már protestáns lelkészek is belebotlottak, és katolizáltak...  Csomorkány vita 2023. február 26., 21:16 (CET)
replies: text: ::2Tim 3,16-al kapcs.ban egyetértek. A 4. századi kánonnal viszont lezárták, hogy mi az isteni ihletésű.

text: ::Az már persze más téma, hogy a mai kutatások fényében az egész Bibliát újra lehet értelmezni, mert hibás, tévedésekkel teli, jelentős része ismeretlen szerzőjű.

text: ::Szerintem sokkal több katolikus pap vagy szerzetes lett protestáns, mint pr. lelkész katolikus pap. Nem csak a szent hagyománnyal van gond, hanem az egész, pogány eredetű kultusszal, hiedelmekkel.

text: ::Aki elhagyja a protestantizmust, azok zöme nem katolikus lesz, hanem agnosztikus, ateista vagy más vallású.

text: ::Fiatalként én is protestáns voltam, ma már inkább szinkretikus vallású vagyok. A katolicizmus egy haldokló, bukott vallás, ahogy a kereszténység is. (Csak a karizmatikusok virágzanak, akiket természetesen a katolikusok sértően leszektáznak.) De az egész kereszténységnek megvannak a maga elfogult, súlyos hibái, a csőlátást, a tanokat, a képmutató vallásosságot beleértve. M. V. >💬  2023. február 27., 02:10 (CET)
replies: text: :::A 4. századi kánon már bőven a Szent Hagyomány :-) Nota bene, a 4. században nem zártak le semmit. Szent Jeromos (akit mégsem lehet lebecsülni, mert csak ő fordította a Vulgatát) azt mondta, amit a mai protestánsok, hogy csak a héber Biblia az Ószövetség, a pápa azt, hogy mindaz, amit a latin egyház használ, tehát a deuterokanonikus könyvek is, a keletieket meg az egész vita nem érdekelte, ők akkor is, azóta is a teljes LXX-et használják, ideértve pl. Salamon zsoltárait is.

text: :::Szóval a katolikus állítás egyszerűen annyi, hogy a Szent Hagyomány azért megkerülhetetlen, mert a Szentírásra magára is vonatkozik. A Szent Hagyományból származó, a Szentírásra vonatkozó döntések nélkül nem volna Szentírásunk, lévén a Szentírás egy iratgyűjtemény. (OK, abban igazad van, hogy a 4. században az Újszövetséget tényleg lezárták, abban az egész egyház egyetértésre jutott.) Csomorkány vita 2023. február 27., 20:09 (CET)
thread_title:  Pázmány a Szent Hagyományról